Polisievrou in hof oor geheime verhouding met bendelid | Maroela Media
'n Voormalige lid van die Port Elizabeth-polisie se bendetaakspan wat stilgebly het oor die doen en late van 'n berugte bendelid, tegelyk ook haar geheime minnaar, het Woensdag uiteindelik in die stad se landdroshof verskyn.
Dít volg nadat 'n lasbrief vir die inhegtenisneming van konst. Alicia Beeming Dinsdag uitgereik is omdat sy nie vir haar voorverhoorverrigtinge by die hof opgedaag het nie. Sy moes die dag in die hof wees nadat sy in Augustus skuld beken het op 'n aanklag van dwarsboming van die gereg. Haar regsverteenwoordiger het egter gesê sy kon nie die verrigtinge bywoon nie omdat sy deur 'n by gesteek is.
Beeming het Woensdag mank geloop, krukke gebruik en beweer dat sy geval en haarself beseer het.
Staatsaanklaer Jason Thysse het aan die hof gesê Beeming het nie verduidelik hoekom sy nie haar afsprake met haar proefbeampte nagekom het nie. In September het sy aan die beampte gesê sy kan nie haar afspraak nakom nie as gevolg van familieverpligtinge.
In Oktober het sy ook nie vir 'n afspraak opgedaag nie en het beweer sy is deur 'n spinnekop gebyt en was in die hospitaal. "Sy het daarna nie meer oproepe van die beampte beantwoord nie en ook nie Dinsdag by die hof opgedaag nie," het Thysse gesê.
Landdros Onke Myataza het gesê hy is teleurgesteld dat Beeming versuim het om haar afsprake na te kom. Hy het gesê haar bewering dat sy geval en na 'n dokter moes gaan, is heeltemal anders as wat haar prokureur aangevoer het oor die bysteek.
"Ek moes voor die verhoor begin het 'n bevel maak vir jou om met jou prokureur te beraadslaag aangesien jy dit nie gedoen het nie en die verhoor moes begin," het Thysse gesê.
Myataza het Beeming beveel om onmiddellik met die proefbeampte te vergader. "As jy weer enige van die borgtogvoorwaardes verontagsaam, sal ek die lasbrief goedkeur en jy sal in aanhouding bly tot die saak afgehandel is," het hy gewaarsku en die saak tot 14 Desember uitgestel. Sy sal dan na verwagting haar lot hoor.
Ná Beeming se departementele verhoor aangaande haar skuldbevinding verlede jaar in November is sy terug na die Motherwell-polisiestasie gestuur waar sy as lid van die polisie se eenheid teen gesinsgeweld, kindermishandeling en seksuele misdrywe werksaam was. Sy moes 'n boete van R2 400 betaal.
Beeming het ook 'n romantiese verhouding met Jordaan gehad terwyl sy geweet het hy is 'n verdagte wat deur die eenheid gesoek word. Sy het nie vir Grobler in kennis gestel van hul verhouding nie.
Verstopte drein lei tot gru-vonds
En so gooi nog 'n mooi vrou wat 'n goeie lewe voor haar gehad het – alles net so weg.
Geheue · 2 jare gelede
Laat my dink aan die bankrower wat die polisie help soek het na homself. Natuurlik die polisieman André Stander van die Standerbende. Alreeds 33 jaar gelede.
Terug na die berig: Inderdaad, die liefde IS blind maar ek dink eerder sy is ge-/misbruik. Ek het hoop vir haar . . .
as ek reg lees is sy nog werk saam in die sapd wel sy was saam mend bendes lid deur mekaar en gee haar n boete enh ulle verplaas haar net dit sal ook net gebeu rin die staats diens onder die anc egering